E quando fueren venidos de caça den les otros dos hueuos mezelados cō vino, e mez clen del vinagre con del agua, e metā ay de las caſas delas lentejas molidas, e vnten los con ello las cueſtas, e los peſcueços, e rocienles todos los otros lugares de ſus cuerpos con eſta melezina, e deſpues tomen dos hueuos e mez clen los con olio roſado, e fagangelos tragar, o remojen las vaynas de las lentejas con del vinagre e deſtellen le dello en las narizes, e ſi les preſiere calentura por eſto, ſangren los de la venas q tienen en las orejas, e non les ſaquen mucha ſangre, ca ſi nō fazerles ya mucho mal al viſo, e ſi tomaren dos hueuos e los mezclaren con del almori, e ge los echaren en las narizes, fazerles ha pro.